Nichiren

Nichiren (日蓮; 6 April 1222 – 21 November 1282) was ’n Boeddhistemonnik wat tydens die Kamakura-tydperk (1185–1333) in Japan gelewe het. Hy het toewyding gepredik aan die Lotus-soetra, wat na bewering Gautama Boeddha se leringe aan die einde van sy lewe bevat, as die enigste manier om verligting te behaal.

Nichiren het geglo dié soetra bevat die kern van alle leringe van Gautama Boeddha wat met die wette van oorsaaklikheid (karma) verband hou en lei alle mense sonder onderskeid na verligting. Dié toewyding aan die soetra behels die dreunsing van Namu Myōhō Renge Kyō ("eerbetoon aan die Lotus-soetra"), ’n frase waarna as die daimoku verwys word, as die essensiële beoefening van die leringe.

Nichiren-Boeddhisme 
Nichiren-Boeddhisme sluit verskillende skole in, soos Honmon Butsuryū Shū, Nichiren Shōshū, Nichiren Shū, asook lekebewegings soos Risshō Kōsei Kai en Soka Gakkai. Elk van hulle beweer hulle is die enigste ware volgelinge van hul stigter en het hul eie vertolkings van Nichiren se leringe. Ten spyte van die verskille, deel al die Nichiren-sektes die dreunsing van die daimoku as ’n kernpraktyk.  

Hoewel alle Nichiren-skole hom beskou as die reïnkarnasie van die Lotus-soetra se Visistacaritra of Jōgyō Bosatsu, beskou sommige hom as die eintlike Boeddha van sy tyd of selfs tot in ewigheid.

Verwysings

Bronne 
 Hierdie artikel is vertaal uit die Engelse Wikipedia

Eksterne skakels 

 An Illustrated Life Story of Nichiren Daishonin 
 ’n Engelse biografie van Nichiren
 Amptelike webtuiste van Soka Gakkai Internasionaal (SGI)

Japannese
Boeddhas
Religie in Japan
Geboortes in 1222
Sterftes in 1282